CELEX: 52009XX0326(02)
Language: el
Date: 2008-12-23 00:00:00
Title: Απόφαση αριθ. 843, της 23ης Δεκεμβρίου 2008 , σχετικά με την έναρξη διαδικασίας χορήγησης άδειας για αναζήτηση και εξερεύνηση πετρελαίου και φυσικού αερίου — υπογείων φυσικών πόρων στο μπλοκ 1-9 Miziya που βρίσκεται στην περιοχή Βράτσα, σύμφωνα με το άρθρο 2 παράγραφος 1 σημείο 3 του νόμου περί υπογείων φυσικών πόρων, και γνωστοποίηση του επικείμενου διαγωνισμού για τη χορήγηση των αδειών

26.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/54
            
         
      ΑΠΌΦΑΣΗ αριθ. 843
   της 23ης Δεκεμβρίου 2008
   σχετικά με την έναρξη διαδικασίας χορήγησης άδειας για αναζήτηση και εξερεύνηση πετρελαίου και φυσικού αερίου — υπογείων φυσικών πόρων στο μπλοκ 1-9 «Miziya» που βρίσκεται στην περιοχή Βράτσα, σύμφωνα με το άρθρο 2 παράγραφος 1 σημείο 3 του νόμου περί υπογείων φυσικών πόρων, και γνωστοποίηση του επικείμενου διαγωνισμού για τη χορήγηση των αδειών
   (2009/C 72/07)
   ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ
   ΤΟ ΥΠΟΥΡΓΙΚΟ ΣΥΜΒΟΥΛΙΟ
   Κατ' εφαρμογή του άρθρου 5 σημείο 2, του άρθρου 42 παράγραφος 1 σημείο 1 και του άρθρου 44 παράγραφος 3 του νόμου περί υπογείων φυσικών πόρων και έχοντας υπόψη το άρθρο 4 παράγραφος 2 σημείο 16 και το άρθρο 1 παράγραφος 24α του νόμου περί ενέργειας
   ΤΟ ΥΠΟΥΡΓΙΚΟ ΣΥΜΒΟΥΛΙΟ ΑΠΟΦΑΣΙΖΕΙ:
   
               1)
            
            
               να ξεκινήσει διαδικασία χορήγησης άδειας για αναζήτηση και εξερεύνηση αργού πετρελαίου και φυσικού αερίου στο μπλοκ 1-9 «Miziya», έκτασης 155,95 km2, οι γεωγραφικές συντεταγμένες του οποίου προσδιορίζονται στον χάρτη που περιλαμβάνεται στο σχέδιο σύμβασης αναζήτησης και εξερεύνησης, που αποτελεί αναπόσπαστο μέρος του φακέλου των εγγράφων του διαγωνισμού·
            
         
               2)
            
            
               να ανακοινώσει ότι η άδεια θα χορηγηθεί κατά το σημείο 1 με διαγωνισμό·
            
         
               3)
            
            
               να ορίσει ότι η άδεια αναζήτησης και εξερεύνησης θα καλύπτει χρονική περίοδο πέντε ετών από τη ημερομηνία έναρξης της ισχύος της σύμβασης αναζήτησης και εξερεύνησης, με δικαίωμα παράτασης της εν λόγω περιόδου σύμφωνα με το άρθρο 31 παράγραφος 3 του νόμου περί υπογείων φυσικών πόρων·
            
         
               4)
            
            
               ο διαγωνισμός για τη αδειοδότηση σύμφωνα με το σημείο 1 θα πραγματοποιηθεί την 150ή ημέρα από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης, στο κτίριο του Υπουργείου Οικονομίας και Ενέργειας, Triaditza 8, Σόφια (ул. Триадица № 8, гр. София)·
            
         
               5)
            
            
               η προθεσμία αγοράς του φακέλου των εγγράφων του διαγωνισμού λήγει την 120ή ημέρα από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης και ώρα 17.00·
            
         
               6)
            
            
               η προθεσμία υποβολής γνωστοποιήσεων συμμετοχής στον διαγωνισμό λήγει την 130ή ημέρα από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης και ώρα 17.00·
            
         
               7)
            
            
               η προθεσμία υποβολής αιτήσεων συμμετοχής στον διαγωνισμό λήγει την 144η ημέρα από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης και ώρα 17.00·
            
         
               8)
            
            
               για τον διαγωνισμό δεν θα απαιτηθεί η προσωπική παρουσία των διαγωνιζομένων·
            
         
               9)
            
            
               η τιμή του φακέλου των εγγράφων του διαγωνισμού καθορίζεται σε 500 BGN (500 βουλγαρικά λέβα). Ο φάκελος θα διατίθεται προς αγορά στην αίθουσα 802 του Υπουργείου Οικονομίας και Ενέργειας, Triaditza 8, Σόφια (ул. Триадица № 8, гр. София), κατά το χρονικό διάστημα που καθορίζεται στο σημείο 5·
            
         
               10)
            
            
               οι διαγωνιζόμενοι πρέπει να πληρούν τις απαιτήσεις του άρθρου 23 παράγραφος 1 του νόμου περί υπογείων φυσικών πόρων·
            
         
               11)
            
            
               οι αιτήσεις των διαγωνιζομένων θα αξιολογηθούν με βάση τα προτεινόμενα προγράμματα εργασιών, μέσα προστασίας του περιβάλλοντος και κατάρτισης και αντισταθμίσεις, καθώς και ανάλογα με τις οικείες διαχειριστικές ικανότητες και την οικονομική επιφάνεια·
            
         
               12)
            
            
               η εγγύηση συμμετοχής στον διαγωνισμό καθορίζεται σε 10 000 BGN (10 000 βουλγαρικά λέβα) και πρέπει να κατατεθεί, πριν από τη λήξη της προθεσμίας που καθορίζεται στο σημείο 6, στον τραπεζικό λογαριασμό του Υπουργείου Οικονομίας και Ενέργειας, ο οποίος αναφέρεται στον φάκελο των εγγράφων του διαγωνισμού·
            
         
               13)
            
            
               σε περίπτωση απόρριψης αίτησης συμμετοχής στον διαγωνισμό, η εγγύηση επιστρέφεται εντός 14 ημερών από την ημερομηνία κοινοποίησης της απόρριψης στον αιτούντα·
            
         
               14)
            
            
               θα παρακρατηθεί η εγγύηση του αιτούντος που θα επιλεγεί, ενώ οι εγγυήσεις όλων των υπολοίπων αιτούντων θα επιστραφούν εντός 14 ημερών από τη δημοσίευση της απόφασης του Υπουργικού Συμβουλίου σχετικά με τη χορήγηση άδειας αναζήτησης και εξερεύνησης στην Εφημερίδα της Κυβερνήσεως (Държавен вестник)·
            
         
               15)
            
            
               οι γνωστοποιήσεις συμμετοχής στον διαγωνισμό και οι προτάσεις των αιτούντων σχετικά με τους όρους του διαγωνισμού πρέπει να υποβληθούν στο Υπουργείο Οικονομίας και Ενέργειας, Triaditza 8, Σόφια (ул. Триадица № 8, гр. София), σύμφωνα με τις απαιτήσεις του άρθρου 46 του νόμου περί υπογείων φυσικών πόρων·
            
         
               16)
            
            
               οι αιτήσεις για το διαγωνισμό πρέπει να πληρούν τις απαιτήσεις και τους όρους που αναφέρονται στον φάκελο των εγγράφων του διαγωνισμού·
            
         
               17)
            
            
               ο διαγωνισμός μπορεί να πραγματοποιηθεί ακόμη και αν γίνει δεκτή μία μόνο αίτηση συμμετοχής·
            
         
               18)
            
            
               ο Υπουργός Οικονομίας και Ενέργειας εξουσιοδοτείται:
               
                           18.1.
                        
                        
                           να αποστείλει το κείμενο της παρούσας απόφασης προς δημοσίευση στην Επίσημη Εφημερίδα της Ευρωπαϊκής Ένωσης, στην Εφημερίδα της Κυβερνήσεως και στον δικτυακό τόπο του Υπουργικού Συμβουλίου·
                        
                     
                           18.2.
                        
                        
                           να ορίσει επιτροπή για την οργάνωση και διεξαγωγή του διαγωνισμού·
                        
                     
         
               19)
            
            
               ενστάσεις κατά της παρούσας απόφασης μπορούν να κατατεθούν στο Ανώτατο Διοικητικό Δικαστήριο εντός 14 ημερών από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
         
      
         
            Ο Πρωθυπουργός
         
         Sergeï STANISHEV
         
      
      
         
            Ο Γραμματέας α' του Υπουργικού Συμβουλίου
         
         Veselin DAKOV
         
      
      
         Ακριβές αντίγραφο
         
            Ο Διευθυντής Προεδρίας της Κυβερνήσεως
         
         Veselin DAKOV